Държавен вестник, бр. 67, 2014 г., стр. 13

БРОЙ  67	
Д Ъ Р Ж А В Е Н  В Е С Т Н И К 	
СТР.  13  
 Издава се на лице, осигурено по законодателството на друга държава.
При попълване на тази бележка се вписва държавата, в която лицето е осигурено.
 „Заразна болест“ при повод и във връзка с такава.
 За гледане на дете под карантина.
 Гледане на болен член от семейството в лечебно заведение за болнична помощ по заключение от 
ръководителя на лечебното заведение.
При попълване на тази бележка се вписва и номерът на историята на заболяването на болния член 
от семейството.
 Гледане на болно дете до 3-годишна възраст в лечебно заведение за болнична помощ.
 Гледане на болен член от семейството у дома.
 За придружаване на член от семейството за консултация и изследване.
 Други – попълват се всички други бележки, които са необходими.
При издаване на болничен лист на осиновителка (осиновител):
 На ред „Причина за неработоспособността“ се попълва „15 – майчинство“.
 На ред „Диагноза“ се попълва текстът: „За гледане на дете“.
 В съответните редове се вписват трите имена на детето и датата на раждането му.
 На ред „Бележки“ се вписва текстът „За гледане на дете“.
При издаване на болничен лист за случаите по чл. 167 от Кодекса на труда:
 На ред „Причина за неработоспособността“ се попълва „15 – майчинство“.
 На ред „Диагноза“ се попълва текстът: „За гледане на дете по чл. 167 КТ“.
 В съответните редове се вписват трите имена на детето и датата на раждането му. 
 На ред „БЕЛЕЖКИ“ се вписват: текстът „За гледане на дете по чл. 167 КТ“, номерът и датата на 
протокола на ЛКК или номерът и датата на акта/актовете за смърт на майката и/или бащата на 
детето.
Дясната кодова част на болничния лист се попълва по следния начин:
На ред „ЕГН/ЛНЧ“ със знак „Х“ се отбелязва видът на личния идентификатор на лицето, като съответно 
се вписват десетте цифри на ЕГН или ЛНЧ в хоризонтално разположените десет позиции.
На ред „Рег. № на л.з.“ се вписва десетцифреният регистрационен номер на лечебното заведение, издаден 
от регионалната здравна инспекция/Министерството на здравеопазването. 
На редове „В отпуск от“ и „В отпуск до“ се вписват датата на началото и датата на края на разрешения 
отпуск във формат „ДДММГГ“.
На ред „Всичко отпуск в календарни дни“ се попълва с цифри с дясно подравняване броят на дните във 
временна неработоспособност.
На ред „Диагноза по МКБ“ се вписва буквено-цифровият код на диагнозата по Международната 
класификация на болестите 10, като първият знак е буква, а последващите го – цифри. Буквено-цифровият 
код се вписва, като се ползва ляво подравняване.
На ред „Причина“ се вписва кодът на отразената с думи причина за временната неработоспособност.
На ред „Брой на дните при режим“ се вписва с дясно подравняване броят на дните за определения/те 
в болничния лист режим/режими.
На редове „ЛЕКАР“ и „ЧЛЕНОВЕ НА ЛКК“ със знак „Х“ се отбелязва кой е издал болничния лист.
В позициите, разположени на съответните редове, се попълва/т фамилията/ите на лекаря/лекарите, 
членове на ЛКК и се вписва/т номера/та от националния регистър по смисъла на чл. 13, ал. 1, т. 3 от Закона 
за съсловните организации на лекарите и на лекарите по дентална медицина (УИН).
На ред „Издаден на“ се вписва датата, на която е издаден болничният лист, във формат „ДДММГГ“. 
След въвеждане, контролиране и съхраняване на данните болничният лист се отпечатва, подписва се от 
лекаря/лекарите – членове на ЛКК, подпечатва се с печата на лечебното заведение и се връчва на лицето.
Анулиране на болничен лист
Анулиране на болничен лист се извършва от лечебното заведение, което го е издало.
Избира се позиция „Анулиране“ и се въвеждат:
 номерът на болничния лист, който ще се анулира;
 личният идентификатор на лицето – ЕГН или ЛНЧ, на което е издаден;
 регистрационният номер на лечебното заведение.
Не е допустимо след съхраняване да бъде извършвана корекция на данните за издадения болничен лист. 
При необходимост от корекции на издадения болничен лист подписаният хартиен носител и съхранените 
данни се анулират, след което се издава нов болничен лист (с нов номер) и с правилно попълнени данни.